Βάσκο Φερνάντες

Ο **Βάσκο Χερκουλάνο Σαλγκάντο Κούνια Μάνγκο Φερνάντες** {πορτογαλικά:** Vasco Herculano Salgado Cunha Mango Fernandes**} (γεννημένος στις 12 Νοεμβρίου 1986), είναι Πορτογάλος, με καταγωγή από τη Γουινέα-Μπισάου  επαγγελματίας ποδοσφαιριστής που αγωνίζεται κυρίως στη θέση του κεντρικού αμυντικού με τα χρώματα της Τσάβες, ομάδας της Liga Portugal 2. Η καριέρα του σημαδεύτηκε από πολλαπλές μετακινήσεις και δανεισμούς χωρίς να μπορέσει να στεριώσει σε κάποια ομάδα για μεγάλο χρονικό διάστημα.

## Καριέρα
Γεννημένος στη ** Olhão**, στην ευρύτερη περιοχή του Αλγκάρβε, ο Βάσκο ξεκίνησε να παίζει στα τμήματα υποδομών και στη συνέχεια στην πρώτη ομάδα της τοπικής Ολιανένσε (1996/2008).Πραγματοποίησε το ντεμπούτο του σε επαγγελματικό επίπεδο το 2005 στο πρωτάθλημα της δεύτερης κατηγορίας Πορτογαλίας. Ενδιάμεσα, παραχωρήθηκε ως δανεικός στη γαλλική Μπορντό χωρίς όμως να μπορέσει να πραγματοποιήσει καποια συμμετοχή σε επίσημο αγώνα.

Τη σεζόν 2007/08 παραχωρήθηκε δανεικός στην ισπανική **UD Salamanca**, όπου κατέγραψε 18 συμμετοχές και την επόμενη σεζόν αγωνίστηκε πίσω στην πατρίδα μου, με τα χρώματα της Λεϊσόες κατακτώντας την 6η θέση του πρωταθλήματος.

Τη σεζόν 2009/10, παραχωρήθηκε ως δανεικός στην Θέλτα με την οποία πραγματοποίησε μια μεστή χρονιά με 28 συμμετοχές. Τη σεζόν 2010/11 αγωνίστηκε στην Έλτσε  ακολούθως δοκίμασε την τύχη του στην Μπέιρα Μαρ του Αβέιρο (2011/12) και την Ολιανένσε (2012/13).

Το καλοκαίρι του 2013, μεταγράφηκε στον Πλατανιά, με τον οποίο κατόρθωσε να παραμείνει στην Α’ Κατηγορία, πραγματοποιώντας 30 επίσημες εμφανίσεις στη Σούπερ Λίγκα του 2013-14, αποτελώντας βασικό και αναντικατάστατο μέλος της ενδεκάδας των Κρητικών.

Στις 16 Σεπτεμβρίου 2014, ανακοινώθηκε η υπογραφή του τριετούς συμβολαίου του με τον Άρη Θεσσαλονίκης  ο οποίος διήνυε μια δύσκολη χρονιά στη Γ’ Εθνική. Ο Φερνάντες πήρε φανέλα βασικού από την πρώτη στιγμή που αγωνίστηκε (2η αγωνιστική με Καμπανιακό) και διατήρησε την θέση του μέχρι την 23η αγωνιστική, όταν ένας τραυματισμός στο παιχνίδι με τον Ηρακλή Αμπελοκήπων τον έθεσε ουσιαστικά νοκ άουτ για την υπόλοιπη σεζόν. Συνολικά αγωνίστηκε σε 27 αγώνες (σε 24 αγώνες πρωταθλήματος, όπου και σημείωσε 2 τέρματα, και σε 3 αγώνες στο θεσμό του Κυπέλλου Γ Εθνικής).

Αποχώρησε από τους «κίτρινους» το καλοκαίρι του 2015  για να συνεχίσει στην Ρουμανική Παντούρι (2015/16) όπου πραγματοποίησε μια θαυμάσια χρονιά με 28 συμμετοχές.

Την τριετία 2016-19, έβγαζε το ψωμί του στη Βιτόρια Σετούμπαλ με την οποία αγωνίστηκε σε 87 παιχνίδια στην Primeira Liga, σκοράροντας και 4 τέρματα.

Τον Αύγουστο του 2019 μετακόμισε στην Κωνσταντινούπολη για λογαριασμό της Ουμρανίγεσπορ  όπου παρέμεινε μέχρι το Γενάρη του 2021 καταγράφοντας 27 συμμετοχές και 2 γκολ.

Επέστρεψε στην Πορτογαλία και αγωνίστηκε για ένα εξάμηνο με τη φανέλα του Τσάβες (16 συμμετοχές) στη Β’ Εθνική της χώρας.

Την τριετία 2021-24 υπήρξε κάτοικος Λίσαβόνας, διετελώντας παίκτης της Κάζα Πία  για να επιστρέψει το στις 6 Ιανουαρίου του 2024 στην Τσάβες.

## Εθνικές ομάδες
Ο Βάσκο Φερνάντες υπήρξε μέλος όλων των μικρών ηλικιακών εθνικών ομάδων της Πορτογαλίας Κ-19, Κ-20, Κ-21, Κ-23. Πραγματοποίησε το ντεμπούτο του στην Κ-21 στις 21 Αυγούστου 2007, στο νικηφόρο (με 3-0) φιλικό εναντίον της Μάλτας.
## Προσωπική ζωή
Ο πατέρας του Φερνάντες, Ερκουλάνο, υπήρξε επίσης ποδοσφαιριστής (αμυντικός) της Ολιανένσε επί 16 χρόνια. Πραγματοποίησε μόνο μια εμφάνιση στην κορυφαία κατηγορία της Πορτογαλίας, εναντίον της Ασοσιασάο Ακαντέμικα ντε Κοΐμπρα, ενώ διετέλεσε προπονητής της ομάδας Νέων της Ολιανένσε, έχοντας για κάποιο διάστημα ως παίκτη, τον γιό του.

## Διακρίσεις
Ατομικές διακρίσεις: 
*Liga Portugal 2 Μέλος της καλύτερης ομάδας της σεζόν 2021–22
*Liga Portugal 2 Παίκτης του μήνα: Οκτώβριος-Νοέμβριος 2021, Φεβρουάριος 2022

## Παραπομπές

## Εξωτερικές πηγές
*Προφίλ του Βάσκο Φερνάντες στο transfermarkt.com
*Προφίλ του Βάσκο Φερνάντες στο bdfutbol.com

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΣΚ Ολιανένσε
Κατηγορία:Ποδοσφαιριστές Λεϊσόες ΣΚ
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές ΓΝ Τσάβες
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές ΟΝ Σαλαμάνκα
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΚΣ Παντούρι Τίργκου Ζίου
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Ουμρανίγεσπορ
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Ρουμανία
Κατηγορία:Ξένοι ποδοσφαιριστές στην Τουρκία